open-index/open-wikipedia-markdown huggingface dataset:
Doug Mowat

**Douglas A. Mowat** (født 1956) er en amerikansk filmdekoratør.

Mowat ble født i Lansing i Michigan, og vokste opp i Northville i samme stat. Han utdannet seg innen interiørdesign på Michigan State University, før han begynte å jobbe som interiørdesigner i varehuset Hudson's i Detroit. I 1984 tok han et kurs innen produksjonsdesign på American Film Institute i Los Angeles, etter å ha hatt et eget interiørdesignfirma etter at han ble overflødig i Hudson's. Siden dette har han bodd i California og jobbet innen produksjonsdesign og filmdekorasjon.

Mowat ble belønnet med en BAFTA for *[[Inception]]* (2010).

## Eksterne lenker
*
Presisjon (aritmetikk)

**Presisjonen** eller **nøyaktighet** i aritmetikken beskriver hvor mange sifre som brukes til å uttrykke en verdi. I en vitenskapelig forstand vil det svare til det totale antall sifre. Noen ganger kalt (de/t) viktige siffer eller (de/t) signifikante tall, (jf. semiotikken det som teller/det talte). Presisjon kan også defineres som antall desimaltall (sifre etter komma), noe som er nyttig i finansielle og tekniske anvendelser, der antall sifre i brøkdelen har særlig betydning. 

Presisjon handler i anvendt matematikk ofteste om regler for avrunding. For eksempel, i flyttallsaritmetikk, hvor et resultat er avrundet til en gitt eller fastsatt presisjon, utgjør den resulterende signifikanten lengden. I finansberegninger er nummeret ofte avrundet til et gitt antall siffer (for eksempel til to sifre etter kommaet for mange av verdens valutaer).
Erotisk kapital

**Erotisk kapital**, eller **seksuell kapital**, er en status et individ har som resultat av sin seksuelle attraktivitet for andre, eller med en annen sosiologisk definisjon, sin fysiske og sosiale attraktivitet for andre. Som andre former for kapital kan seksuell kapital konverteres til andre kapitalformer, slik som sosial kapital og økonomisk kapital.
Trefoldighetskirken

**Trefoldighetskirken** kan vise til:

* Trefoldighetskirken (Arendal)
* Trefoldighetskirken (Karlskrona)
* Trefoldighetskirken (Kristianstad)
* Trefoldighetskirken (Oslo)

Begrepet «trefoldighet» er ellers synonymt med *[[Den hellige treenighet|treenighet]]*.
EUFOR Althea

**EUFOR Althea**, formelt **European Union Force Althea**, er en internasjonal EU-ledet militæroperasjon i Bosnia-Hercegovina. Den ble etablert i desember 2004, da ansvaret for de internasjonale styrkene i Bosnia og Hercegovina, som til da hadde vært ivaretatt av SFOR, ble overført fra NATO til EU. EUFOR har i oppgave å bidra til stabilitet i Bosnia og Hercegovina i henhold til Daytonavtalen. Operasjonen er hjemlet av FNs sikkerhetsråd.

Hovedkvarteret ligger i Sarajevo. I starten hadde operasjonen en styrke på  mann. Dette er senere redusert til . EU-land, så vel som andre land, deltar i styrken. Norge deltok i operasjonen fra 2005 til 2008.

## Referanser


## Eksterne lenker
* EUFOR Althea, operasjonens nettsted
Drivstua

**Drivstua** kan referere til:

* Drivstua Fjeldstue, et gammelt bevertningssted i Oppdal kommune i Sør-Trøndelag, nord på Dovrefjell.
* Drivstua stasjon på Dovrebanen, en nedlagt jernbanestasjon på Dovrebanen i Oppdal kommune i Sør-Trøndelag fylke.
Rott (elv)

**Rott** er en 109 km lang elv i Bayern i Tyskland, og en av sideelvene til Inn fra venstre. Den har sitt utspring i kommunen Wurmsham i Niederbayern mellom Landshut og Waldkraiburg. Den renner østover gjennom et landlig område med små landsbyer, inkludert Neumarkt-Sankt Veit, Eggenfelden, Pfarrkirchen og Pocking. Den munner ut i Inn på motsatt side av Schärding, på grensen til Østerrike.


Fil:Rott nähe Oberdietfurt.JPG|Rott ved Oberdietfurt
Fil:Rottmündung.JPG|Elvens munning
Logan Lerman

**Logan Wade Lerman** (født 1992) er en amerikansk skuespiller, best kjent for å spille hovedrollen i *[[Percy Jackson & the Olympians: The Lightning Thief]]*.

## Filmografi

## Priser

## Referanser


## Eksterne lenker
* 
* 
*
Drivstua Fjeldstue

**Drivstua** er et gammelt bevertningssted i Oppdal kommune i Trøndelag, nord på Dovrefjell. Den ligger nord for Kongsvoll, begge i det aller øverste løpet av elva Driva. Drivstua tilhørte i likhet med Kongsvoll lenge Statens Fjellstuer. Det var i mange år skysstasjon på Drivstua. Ekteparet Engebret og Gunhild Drivstuen var vertskap på skysstasjonen på 1800-tallet.
Dagens innehaver er Øyvind Drivstuen.

 Alle fjellstuene på Dorvrefjell ble brent i 1718, under den store nordiske krig, men bygget opp igjen.

På Drivstua var det også fra 1921 stasjon på Dovrebanen, men stasjonen er nedlagt.

## Referanser


## Eksterne lenker
* 
*
Carl Gustaf von Mannerheim

**Carl Gustaf von Mannerheim**, vanligvis **Carl Gustaf Mannerheim**, (født 10. august 1797 i Lemo, død 9. oktober 1854 i Stockholm) var en svensk guvernør, høyesterettsdommer og entomolog. Han hadde aner til Tyskland, og var gift med Eva Wilhelmina Schantz som var en av de fremste personer i den finske sosieteten. Han var bestefar til Gustaf Mannerheim (1867–1951), som var Finlands president og forsvarssjef.

Han var guvernør i Viborgs län og Vasa län. Fra 1839 og frem til sin død var han høyesterettsdommer i apellretten *Kayserlichen Hofgerichtes* (finsk: Hovioikeus) i Viborg län. Han ble dekorert med flere utmerkelser for sin innsats.

Som entomolog arbeidet han særlig med biller (Coleoptera), og publiserte en rekke arbeider. Han står som autor og har for vitenskapen beskrevet for flere arter. Han arbeidet ved samlingene i de naturhistoriske museene i Tartu, St. Petersburg og Moskva.

## Publikasjoner
* 1825. *Novae coleopterorum species imperii Rossici incolae des*criptae, in Hummel, Essais entomologiques, 1(4):19-41.
* 1837. Enumération des Buprestides, et description de quelques nouvelles espèces de cette tribu de la famille des Sternoxes, de la collection de M. Le Comte Mannerheim. *Bulletin de la Société Impériale des Naturalistes de M*oscou 8:1?126. 
* 1837. *Mémoire sur quelques genres et espèces de Carabiques* 
* 1844. *Description de quelques nouvelles espèces de Coléoptères de Finlande* 
* 1843. *Mémoire sur la récolte d'insectes coléoptères faite en 18*42

## Referanser


## Eksterne lenker
*
Gérard Chenet

**Gérard Chenet** (født 14. april 1927 i Port-au-Prince) er en haitisk forfatter. 

Chenet flyttet i 1955 til Canada, før han tre år senere dro til Nantes i Frankrike for å studere statsvitenskap. Da Charles de Gaulle kom til makten flyttet Chenet til Fransk Guyana hvor han ble i fire år.

Chenet flyttet så til Senegal, hvor han fikk jobb som rådgiver i Kunnskapsdepartementet. Denne posisjonen holdt han i 25 år før han trakk seg tilbake. Han er nå bosatt i den lille landsbyen Toubab Dielaw, 55 km fra Dakar.

## Bibliografi i utvalg
### Teater

* *El Hadj Omar: chronique de la guerre sainte*. Préface de Jean-F. Brierre. Honfleur: Pierre Jean Oswald, 1968; Paris: L'Harmattan, 2009.
* *Les fiancailles tragiques*. Oppført i Guinea og på Théâtre Daniel Sorano i Dakar. Ikke publisert.
* *Zombi nèg*, pièce inédite.
* *Sécheresse*. Oppført på Théâtre Noir i Paris under tittelen *Image de sécheresse* juni 1985. Ikke publisert.

### Romaner
* *Transes vaudou d'Haïti pour Amélie chérie*. Paris: L'Harmattan, 2009.

### Poesi

* *Poèmes du village de Toubab Dyalaw*. Dakar: Nouvelles Éditions Africaines, 1974.

## Referanser


## Kilder
*  Gérard Chenet på www.lehman.cuny.edu
Rechenberg-Bienenmühle

**Rechenberg-Bienenmühle** er en landkommune (*Gemeinde*) i Erzgebirge i Landkreis Mittelsachsen i Direktionsbezirk Chemnitz i Fristaten Sachsen. Kommunen befinner seg i den sørøstligste delen av kretsen og er et statlig anerkjent rekreasjonssted. Den er kjent som grensekommunen mot Tsjekkia gjennom ski- og vintersportsanlegget i Holzau.  Rechenberg-Bienenmühle befinner seg ved foten av kammen til Erzgebirge inne i naturparken Erzgebirge/Vogtland i den øvre dalen til elven Freiberger Mulde. Rechenberg-Bienenmühle har 2&nbsp;175 innbyggere (31. desember 2009). 

Rechenberg-Bienenmühle var en kommune i Kreis Brand-Erbisdorf fra 1952 til 1990. Fra 1990 frem til 1. august 1994 var den innlemmet i Landkreis Brand-Erbisdorf, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.
## Referanser


## Eksterne lenker
*
Rise (Oppdal)

**Rise** er en eldgammel gård, og ei lita grend i Oppdal kommune i Trøndelag, i øvre del av vassdraget Driva. Det er tre store gravfelt fra jernalderen i Oppdal kommune: Det største på Vang (Vangfeltet), et på Lønset, og et på Rise. Det var gårdene i øvre Drivdalen som samlet gravene sine på Rise, og de er fra 300-1000 e.Kr. Kanskje var det så mange som 2-300 graver her, men nydyriking på 1800-tallet ødelage svært mange graver og idag er inntil 30 graver bevart. Arkeolog Oddmund Forbregd gravde ut feltet 1966–67.

Det var 7-8 gårder på Rise gjennom 1600-tallet. Rise er et gammelt bevertningssted langs Konge- og pilegrimsveien over Dovrefjell, og ligger ved foten av Dovrefjell i nord. På 1800-tallet kunne man overnatte her.

## Referanser


## Eksterne lenker
* Gravfeltet på Rise – Drivdalen i vinden.
Wilmersdorfmoskeen

**Wilmersdorfmoskeen** (*Wilmersdorfer Moschee* i Wilmersdorf i Berlin, tidligere også kalt *Berliner Moschee* eller *Ahmadiyya-Moschee*) er den eldste ekstisterende moskeen i Tyskland. Moskeen var oppført i 1926. Den har to frittstående minareter som hver er 32 meter høye og en 26 meter høy kuppel med en diameter på 10 meter. Moskeen gir plass til ca 400 mennesker. 

## Referanser


## Eksterne lenker
* 
* Moskeens offisielle hjemmeside
Vang (Oppdal)

**Vang** er en eldgammel gård og ei grend i Oppdal kommune i Trøndelag. Stedet ligger i sørhelling midt i bygda oppunder Vangsfjellet. Elva Driva i dalbunnen.  
Det er tre store gravfelt fra jernalderen i Oppdal kommune: Det største på Vang, et på Lønset, og et på Rise. Det var gårdene i midtre Drivdalen som samlet gravene sine på Vang, og de er fra 300-1000 e.Kr. Arkeolog Oddmund Farbregd gravde ut feltet 1966&ndash;67.

## Eksterne lenker
* Gravfeltet på Rise – Drivdalen i vinden.
Rise kraftverk

**Rise kraftverk** er et lite vannkraftverk i Risefossen, som er en del av elva Driva i Oppdal kommune, lengst sørvest i Trøndelag.

Det ble bygd ut tidlig i 1930-årene, og av det bare 6,4 meter høye vannfallet fikk man ut inntil 50 kW. Ved åpningen i 1932 hadde andelslaget 35 abonnenter samt Driva jernbanestasjon, men ble siden utvidet og fornyet med to transformatorer. Kraftverket er eget målested for Meteorologisk institutt.

Det er et elvekraftverk som utnytter et fall på 6,4 meter.

Installert effekt er 35 kW. Årsproduksjon er 0,2 GWh.

Kraftverket er nedlagt.

## Kilder
*NVE

## Eksterne lenker
* Rise kraftverk – Drivdalen i Vinden.
* Langs Drivdalen - Rise kraftverk
KV17

**Gravstedet KV17** som befinner seg i Kongenes dal nær dagens Luxor i Egypt. Graven er også kjent som "Belzonis grav", "graven til Apis", og "graven til Psammis, sønn av Nechois", er gravstedet til faraoen Seti I fra 19. dynastiet. Den er en av de finest dekorerte gravstedene i dalen, men er nå nesten alltid stengt for publikum på grunn av skader. Den ble først oppdaget av Giovanni Battista Belzoni den 16. oktober 1817. Da han første gangen kom inn i gravstedet fant han veggmalerier i førsteklasses stand der malingen på veggene fortsatt så fersk ut og med kunstners maling og koster fortsatt på gulvet.

Den er det lengste gravstedet i dalen med 136 meter, og den inneholder godt bevarte relieffer i all de elleve kammerne og siderommene. Et av kamrene som er bakerst, er dekorert med ritualet med *[[Åpningen av munnen]]*, som skulle vise at mumiens spise- og drikkeorganer funksjonerte ordentlig. På grunn av troen på disse funksjonene i livet etter døden, var dette et viktig ritual. En meget lang og fortsatt ikke fullstendig undersøkt tunnel leder vekk mot fjellsiden nedenfra der hvor sarkofagen stod i gravkammeret. 

Sarkofagen ble flyttet på vegne av den britiske konsulen Henry Salt og har siden 1824 vært i John Soanes Museum i London. KV17 ble skadet da Jean-François Champollion, oversetteren av Rosettasteinen, fjernet et veggpanel på 2,26 x 1,05 m i en korridor med speilbildescener under hans ekspedisjon 1828-29. Andre elementer ble fjernet av hans samarbeidspartner Rossellini eller av den tyske ekspedisjonen i 1845. Disse scenene befinner seg nå i samlinger i Louvre, museer i Firenze og Berlin.

Graven ble kjent som "Apis’ grav" fordi Giovanni Belzoni fant en mumifisert okse i et side rom til hovedgravkammeret.

Mange av veggene i gravstedet har falt sammen eller det har dannet seg sprekker på grunn av utgravningene seint på 50-tallet og tidlig 60-tall som gjorde at fuktighetsnivået endret seg markant i steinen rundt.

## Referanser

* Reeves, N. & Wilkinson, R. H. The Complete Valley of the Kings, 1996, Thames and Hudson, London.
* Siliotti, A., Guide to the Valley of the Kings and to the Theban Necropolises and Temples 1996, A.A. Gaddis, Cairo.
* Belzoni, Giovanni, Narratives of the operations and recent discoveries in Egypt and Nubia:... 1820

## Eksterne lenker
* 
* Theben kartprosjekt: KV17 - Innbefatter beskrivelse, bilder og plantegninger over gravstedet (engelsk)
* Oppdagelsen av gravstedet til Seti I av Belzoni
Mustafa Abd al-Jalil

**Mustafa Abd al-Jalil** (arabisk:  , DIN 31635: Muṣṭafā‎ Muḥammad 'Abd al-Ǧalīl; født 1952), også stavet **Mostafa Mohamed Abdeljalil** med varianter, er en libysk politiker. Under oberst Muammar al-Gaddafis regime var han Libyas justisminister og også uoffisielt folkets generalkomités sekretær. I media har det blitt bemerket at han har tatt avstand fra menneskerettighetsbruddene som har funnet sted i landet under opprøret i Libya i 2011‎. 21. februar trakk han seg fra sine regjeringsstillinger for å støtte anti-Gaddafi-opprørerne, og al-Jalil ble 5. mars 2011 formann for Det nasjonale overgangsrådet (den libyske provisoriske regjeringa) i Binġāzī og etter Rådets seier i borgerkrigen i Libya i Tripoli, som før oktober hadde kontrollen over store deler av landet i opposisjon mot al-Gaddafis styre i Tripoli, og siden har kontrollert hele landet. 

## Referanser
Reinsberg (Sachsen)

**Reinsberg** er en landkommune (*Gemeinde*) i Erzgebirge i Landkreis Mittelsachsen i Direktionsbezirk Chemnitz i Fristaten Sachsen. Kommunen befinner seg 35 km vest for Dresden og i nærheten av byene Freiberg og Meißen, øst for Freiberger Mulde i sentrum av Sachsen. Den landlig pregede bosetningen i kommunen har vært preget av grunnleggelsen av klosteret Altzella i perioden 1175&ndash;1190 og oppdagelsen av sølv i Freiberg i 1168. Reinsberg har 3&nbsp;138 innbyggere (31. desember 2009). 

Reinsberg var en kommune i Kreis Freiberg fra 1952 til 1990. Fra 1990 frem til 1. august 1994 var den innlemmet i Landkreis Freiberg, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.
## Referanser


## Eksterne lenker
*
Gilbert Abbott à Beckett

**Gilbert Abbott à Beckett** (født 9. januar 1811 i London, England, død 30. august 1856 i Nord-Pas-de-Calais, Frankrike) var en britisk humorist og advokat. 

## Liv og virke
### Bakgrunn
Han var sønn av en advokat, og tilhørte en familie som hevdet å være direkte etterkommere av Thomas Becket som var erkebiskopen av Canterbury på 1100-tallet. Han ble utdannet ved Westminster School.

### Karriere
Han begynte som advokat ved The Honourable Society of Gray's Inn i London i 1841. 

Beckett redigerte tegneserien *Figaro in London* og var en av de opprinnelige ansatte i magasinet Punch, som han leverte bidrag til frem til sin død. Han virket også som journalist i aviser som *[[The Times]]* og *The Morning Herald*. Han bidro med en rekke humoristiske artikler til *The Illustrated London News*, og i 1846 var han en av bidragsyterne til *The Almanack of the Month*., som senere ble samlet i tobindsverket *The Comic Almanack.*

Han virket også som dramatiker, og skrev næmere 60 skuespill. Deriblant dramatiserte han flere av Charles Dickens' kortere fortellinger, i samarbeid med humoristen Mark Lemon. Beckett er kanskje mest kjent som forfatter av verk som *Comic History of England*, *Comic History of Rome*, *Comic Blackstone*.

Sammen med sin kone, den kjente komponisten Mary Anne à Beckett (født Glossop), som døde i 1863, skrev han to operaer; hun komponerte musikken og han skrev librettiene.

Han døde 45 år gammel i Boulogne-sur-Mer i Frankrike. Dødsårsaken var tyfoidfeber. Han ble gravlagt på kirkegården Highgate Cemetery. 

## Familie
Hans eldre bror, William à Beckett (1806–1869), ble overdommer i Victoria, Australia. Han var far til to andre viktorianske forfattere, Gilbert Arthur à Beckett og Arthur William à Beckett. 

## Annet
Et portrett av ham, malt av kunstneren Charles Couzens i 1855, befinner seg i National Portrait Gallery i London.

## Referanser
Cagnes-sur-Mer

**Cagnes-sur-Mer** er en kommune i departementet Alpes-Maritimes i regionen Provence-Alpes-Côte d'Azur i det sørøstlige Frankrike.

Som nygift befant Arne Skouen seg her med sin kone like etter krigen, og har skrevet om oppholdet i *Sir Williams bohemer* (1972). Tittelen viser til Nansens medarbeider William O'Sullivan Molony som også hadde bosatt seg i Cagnes og skildres i boken.

## Geografi
Cagnes-sur-Mer er en egen kommune og den største forstaden til Nice og ligger vest og sørvest for sentrum, ikke langt fra flyplassen, i retning Cannes. Avstanden til sentrum av Nice er ca. 15 kilometer.

## Referanser


## Befolkningsutvikling
***Antall innbyggere i kommunen Cagnes-sur-Mer***

## Eksterne lenker
* 
* Kommunedata INSEE
* Offisielt turistnettsted
Geometrisk gjennomsnitt

**Geometrisk gjennomsnitt** er et sentralitetsmål i en tallrekke. Det geometriske gjennomsnittet finner man ved å gange alle tallene i tallrekken med hverandre for deretter å finne den n'te roten til dette produktet. N er antall tall i tallrekken.

I en tallrekke: \{a_1,a_2 , \ldots,a_n\} så er det geometriske gjennomsnittet gitt ved:

:\bigg(\prod_{i=1}^n a_i \bigg)^{1/n} = \sqrt[n]{a_1 a_2 \cdots a_n}

Geometrisk gjennomsnitt brukes for å beskrive eksponentiell vekst.
Det nasjonale overgangsrådet

**Det nasjonale overgangsrådet** (arabisk: ; *al-Mağlis al-Waṭanī al-‘Intiqālī*) er en Benghazi-basert regjering dannet 26. februar 2011, under opprøret i Libya i 2011, som startet 17. februar samme år, i opposisjon til oberst Muammar al-Gaddafis libyske regime. 

Rådet bruker navnet *Den libyske republikk* på staten det hevder å representere, med kortformen *Libya*. Formann for regjeringa er Mustafa Abd al-Jalil. For tiden er det ingen viseformann (dette var tidligere ʿAbd al-Ḥāfiz Ġūqa). Formannen for rådets utøvende gren var Mahmud Jibril fra mars til oktober. Siden november har rådets midlertidige statsminister vært ʾAbd ar-Rahim al-Kib‎. Nasjonalrådets midlertidige regjering består av en lovgivende forsamling som nå har 51 medlemmer fra ulike libyske byer (tidligere var de 33, og det har blitt foreslått å øke antallet), en utøvende regjering (tidligere en utøvende komité) opprettet av al-Kīb 22. november med tjueni medlemmer, lokale komiteer, en sentralbank og et oljeselskap. Rådets væpnede styrker kalles Den nasjonale frigjøringsarmé.

Fram til 27. februar hadde anti-al-Gaddafi-opposisjonen skaffet seg kontroll over det østlige Libya, hvor Benghazi er den lokale provinshovedstaden, og en rekke mindre byer i vest, mens al-Gaddafis styrker fremdeles kontrollerer hovedstaden Tripoli. Senere hadde denne stillingen mer eller mindre låst seg, men etter ny framgang ved borgerkrigens slutt kontrollerte rådet hele Libya. 5. mars erklærte rådet at det regnet seg for å være den eneste regjeringen som representerte det libyske folk og den libyske stat, selv om al-Gaddafis regime da fremdeles hadde kontrollen over store deler av Libya. 

Rådet har blitt anerkjent som det libyske folks rettmessige regjering av 104 FN-medlemmer og fire andre land og av De forente nasjoner, Den afrikanske union og Den europeiske union, mens flere andre har uformelle relasjoner med rådet.

Det nasjonale overgangsrådet overlot 9. august 2012 makten til presidenten for den nyvalgte nasjonalforsamlingen og oppløste så seg selv.

## Referanser
Piotr Żyła

**Piotr Paweł Żyła** (ˈpjɔtr ˈʐɨwa), (født 16. januar 1987 i Cieszyn) er en polsk skihopper.

Hans første internasjonale konkurranse var i et FIS-renn i polske Zakopane 2003. Under junior-VM på ski i Rovaniemi i 2005 var han med på det polske laget som tok sølv i lagkonkurransen. Han debuterte i verdenscupen i Sapporo i 2006. s første individuelle pallplassering i verdenscupen kom i Holmenkollen 2013, der han delte førsteplassen sammen med Gregor Schlierenzauer. Hans andre pallplassering kom i Planica samme sesong.

Żyła ble verdensmester da han vant normalbakkerennet i Ski-VM 2021 i Oberstdorf og han var med på det polske laget som tok bronse i lagkonkurransen. Han tok bronse i stor bakke i Ski-VM 2017, og han var også med på det polske laget som tok bronse under lagkonkurransen i VM i 2013 og i VM i 2015. I VM 2017 i Lahtis var han med på Polens lag som vant lagkonkurransen. De øvrige på laget var Dawid Kubacki, Maciej Kot og Kamil Stoch.

## Verdenscupseire individuelt

## Verdenscupseire lag

## Sammenlagtplasseringer i verdenscupen

## Referanser


## Eksterne lenker
*
Norner (selskap)

**Norner AS** er en petrokjemibedrft i Bamble i Telemark. Selskapet utvikler og forsker frem bærekraftige produkter og løsninger i de fleste industrier der plast og kompositter er sentralt. Norner har kunder innen petrokjemisk industri, emballasjeindustri, offshoreindustri, helseteknologi, bygg og infrastruktur og fornybar energi. 

Norner er heleid datterselskap av Thailandske SCG, Siam Cement Group. Selskapet har kunder over hele verden og har ca 90 ansatte i 2021. Hovedkontoret er i deres nye Polymer Exploration Centre i Porsgrunn.

## Historie
I 1977 åpnet Saga Petrokjemi flere plastfabrikker i Rønningen industripark i Bamble. I tilknytning til fabrikkene ble det også opprettet et forskningssenter på stedet. I 1984 ble plastvirksomheten med forskningssenteret overtatt av Statoil, og i 1994 ble anlegget overtatt av den multinasjonale plastprodusenten Borealis.

Borealis trakk seg senere ut av Norge, og den 1. september 2007 skilte Borealis ut forskningssenteret med personell, laboratorier og plastbearbeidingsutstyr som eget datterselskap kalt Norner Innovation. Dette nye selskapet begynte å selge sine tjenester til eksterne kunder. Norner Innovation videreførte og utvidet forskningen på og utviklingen av polyolefiner (polyetylen PE og polypropylen PP). Borealis solgte seg ut i 2008.

I 2011 opprettet Norner Innovation et datterselskap i India. Selskapets navn ble samme år endret fra Norner Innovation til Norner. Navnet Norner henspiller på de tre nornene (skjebnegudinner) i norrøn mytologi.

Norner ble i 2014 kjøpt opp av det thailandske selskapet SCG (Siam Cement Group), som har hovedkontor i Bangkok. Norner satset deretter videre som en sterk europeisk enhet innen SCG. I 2020 ble Norner medeier, sammen med Arendals Fossekompani, UiA, Resitec, og Elkem, i det såkalte «katapultsenteret» Future Materials. Siden 2018 har Kjetil Larsen vært daglig leder i Norner. Norner flyttet til nytt forskningsbygg, Polymer Exploration Centre, i Porsgrunn i slutten av 2021.

## Referanser


## Eksterne lenker
* Norners hjemmeside
* Tidsskrift for Kjemi, 2007
August Nielsen (orgelbygger)

**August Nielsen** (født 25. september 1842 i Christiania, død 2. juni 1885 samme sted) var ved siden av Claus Jensen Norges fremste orgelbyggere på 1800-tallet.

August Nielsen gikk i lære hos orgelbygger Paul Christian Brantzeg i Christiania, men i 1870 fikk ha stipend og tilbragte fem år i lære og praksis som orgelbygger i Mellom-Europa, blant annet i lengre tid hos hos orgelbygger Sondreck i Køln.

Han etablerte orgelfabrikken August Nielsens orgelfabrikk i Drammen i 1875, men flyttet til Oslo året etter og etablerte seg der med et nytt orgelbyggeri i løpet av 1879. Etter hans død overtok enken Petrine Nielsen. Selskapet skiftet så eiere og fikk navnet Aug. Nilsens Eftflg. Olsen & Jørgensen, senere J. H. Jørgensens Orgelfabrik.

August Nielsen innførte moderne, fabrikkmessig produksjon av kirkeorgler i Norge. I en tid med stor kirkebygging fikk firmaet i løpet av kort tid en svært stor produksjon. Blant de større instrumentene firmaet leverte var til Kristiansand domkirke, Oslo domkirke (nedmontert på 1930-tallet og delvis flyttet til Frogner kirke i Oslo), Hamar domkirke (flyttet til Tolga kirke), Uranienborg kirke (utskiftet i 2009), Trefoldighetskirken, Arendal (utskiftet og delvis gjenbrukt i 2010), Grimstad kirke (restaurert i anledning Grimstad byjubileum i 2016) med flere. I tillegg kom et høyt antall mindre instrumenter til en rekke kirker på landet. Mange er fortsatt i bruk eller bevart, i noen tilfeller nedmontert og lagret.

Nielsen samarbeidet med Ludvig Mathias Lindeman, blant annet på orglene til Kristiansand domkirke, Urianienborg kirke og Domkirken i Oslo.

## Referanser




## Litteratur
*
* 
* Drammen byleksikon
Sentralitetsmål

**Sentralitetsmål** er et matematisk mål på sentralitet i en tallrekke. Det mest brukte målet er aritmetisk gjennomsnitt, ofte referert til som gjennomsnitt. Gjennomsnitt finnes også i flere versjoner, som for eksempel geometrisk gjennomsnitt. Andre mål på sentralitet er median og typetall.

Om avstanden mellom gjennomsnitt og median er stor kan dette indikere at frekvensen er skjevfordelt, men om gjennomsnitt og median er tilnærmet likt kan dette indikere en normalfordeling. Dette er fordi gjennomsnitt er mer sensitiv enn median for ekstremverdier.

## Referanser
August Nielsen

**August Nielsen** er navnet til flere personer:

*August Nielsen (arkitekt)
*August Nielsen (orgelbygger)
Finjarn & Jensen

***Finjarn & Jensen*** er et musikkalbum med Svein Finjarn og Leif Jensen, utgitt i 1970. Dette er duoens eneste plate.

## Sporliste

# «One More Day» (Freddy Lindquist/Svein Finjarn/Leif Jensen)
# «Blue and Peaceful» (Svein Finjarn/Leif Jensen)
# «What Else Can We Do?» (Svein Finjarn/Leif Jensen)
# «Lady Windsor» (Svein Finjarn/Leif Jensen)
# «New Day» (Jackie Lomax)
# «Grey Skies» (Freddy Lindquist/Svein Finjarn/Leif Jensen)
# «Sorry Girl, But Now I Know Things Will Be Much Better Now You've Gone» (Svein Finjarn/Leif Jensen)

## Medvirkende
### Musikere
* Svein Finjarn - sang, gitarer, låtskriver, produsent, coverdesign 
* Leif Jensen - sang, trommer, gitar, låtskriver, produsent
* Arild Krosby - bass, kor
* Arne Kvikstad - gitar, kor
* Freddy Lindquist - gitar, kor, låtskriver
### Øvrige medvirkende
* John Mills - produsent, tekniker 
* Yngvar Holm - liner notes 
* Haaken Eric Mathiesen - liner notes

## Eksterne lenker
* Finjarn & Jensen
Aleksandr Fadejev

**Aleksandr Aleksandrovitsj Fadejev** (russisk: **Алекса́ндр Алекса́ндрович Фаде́ев**; født  i Kimry, Tver oblast, død 13. mai 1956) var en sovjetisk forfatter. Han var en av grunnleggerne av den sovjetiske forfatterforeningen og satt som dens formann fra 1946 til 1954. 

Fadejev gikk inn i kommunistpartiet som syttenåring, og deltok i Den røde armés kamp mot utenlandske intervensjonsstyrker. Han hentet stoff til sine første bøker fra disse opplevelsene.

Under annen verdenskrig var Fadejev krigskorrespondent, og hans mest kjente roman *Den unge garde* (1945) er basert på virkelige hendelser under den andre verdenskrig. Romanen bygger på en Komsomol-celles kamp mot nazistene, og handler om den underjordiske anti-fascistiske kampen  i den okkuperte byen Krasnodon i Den ukrainske sosialistiske sovjetrepublikk. For denne romanen ble Fadejev tildelt Stalinprisen i 1946. I 1948 ble en sovjetisk film kalt *Den unge garde*, basert på boken utgitt. Senere revidert versjon ble utgitt i 1964 for å korrigere unøyaktigheter fra boken. 

Fadejev ble høyt verdsatt under Josef Stalins styre. I løpet av 1940-tallet støttet han aktivt kampanjen Zjdanovsjtsjina, som drev kritikk og forfølgelse mot mange av Sovjetunionens fremste komponister. Fadejev giftet seg med den berømte skuespillerinnen Angelina Stepanova (1905–2000). 

I de siste årene av sitt liv blev Fadejev alkoholisert, og endte sitt liv ved å skyte seg på sin datsja i en alder av 55 år. Ifølge enkelte kilder var hans syn på endringene i politikken under Krustsjov en av årsakene til hans sinnstilstand. Ved selvmordet etterlot han et avskjedsbrev der han rykket ut mot det nye lederskapet i Sovjetunionen. Aleksandr Fadejev ble gravlagt ved Novodevitsjij gravlund i Moskva. 

## Bibliografi
### Fadejev på norsk
* *Kampen om Leningrad* (oversatt av Annalise Urbye), Aschehoug, Oslo 1946.
* *Den unge garde* (oversatt av Natalia Fredriksen), Forlaget Oktober 1976 ISBN 82-7094-119-0
* *De nitten*, Forlaget Oktober. ISBN 82-7094-975-2

## Referanser


## Eksterne lenker
* 
* 
*  Fadejevs avskjedsbrev og KGBs rapport om hans død.
Le Cannet

**Le Cannet** er en kommune i departementet Alpes-Maritimes i regionen Provence-Alpes-Côte d'Azur sørøst i Frankrike.

## Historie
Le Cannet var en del av Cannes fram til 1778, da det ble en egen kommune.

## Geografi
Le Cannet ligger nord for Cannes, på den franske riviera. De to kommunene danner et felles byområde.

## Referanser


## Eksterne lenker
* 
* Kommunedata INSEE
Philip Boit

**Philip Kimely Boit** (født 12. desember 1971 i Eldoret) er en kenyansk langrennsløper. Han var den første kenyaner som deltok i en vinterolympiade.

Boit var opprinnelig en habil mellomdistanseløper og har løpt 800 meter på tiden 1.46,06. Han ble sponset av Nike i et forsøk på å skape en afrikansk skistjerne. Dette vakte stor medieoppmerksomhet under OL i 1998 i Nagano, og på 10 km klassisk skrev han seg inn i idrettshistorien ved å bli sist av alle startende. Dette fordi medaljeseremonien måtte utsettes fordi gullvinner Bjørn Dæhlie ville vente til alle deltakere hadde kommet i mål. I etterkant er dette blitt et symbol på god sportsånd, og Boit kalte senere sin sønn, Dæhlie Boit, opp etter den norske skikongen.

Boit lyktes aldri med å nå verdenstoppen i langrenn, men han har hatt stor fremgang siden 1998 og en rekke internasjonale mesterskap. Hans siste mesterskap ble Ski-VM 2011 i Oslo.

Hans onkel, Mike Boit, løp inn til bronse på 800 meter under Sommer-OL 1972 i München.

## Referanser


## Eksterne lenker
*
Jevgenija Rudneva

**Jevgenija Rudneva** også kjent som **Zjenja Rudneva** (født 24. desember 1920, død 9. april 1944 i nærheten av Kertsj i Ukraina) var en sovjetisk militærpilot og navigatør. Hun ble utnevnt til Helt av Sovjetunionen.

Hun studerte i tre år ved Fakultet for mekanikk og matematikk som var en del av Statsuniversitetet i Moskva før hun i oktober 1941 meldte seg som frivillig til den sovjetiske hæren. Hun ble uteksaminert fra navigasjonsskolen og fra mai 1942 kjempet hun ved fronten under andre verdenskrig. Hun hadde graden løytnant og var fra 1943 medlem av det sovjetiske kommunistpartiet SUKP.

Hun fløy 645 nattlige kampoppdrag med flyet Polikarpov Po-2, som var et gammelt og tregt fly. Hun hadde i oppdrag å ødelegge tyske troppetransportskip, tog og militært utstyr som tilhørte nazistene. Hun omkom tappert, da hun fløy sitt oppdrag nummer 645 nær landsbyen Bulganak, nord for Kertsj i Ukraina.

Hun fikk asteroiden 1907 Rudneva, oppkalt etter seg.

## Referanser
UNMOGIP

**United Nations Military Observer Group in India and Pakistan**, **UNMOGIP**, er en observasjonsstyrke opprettet av FN for å overvåke våpenstillstanden mellom India og Pakistan i Kashmir. Styrken ble satt inn 24. januar 1949 og fikk fornyet sin rolle etter fiendtlighetene som resulterte i våpenhvileavtalen av 17. desember 1971. Den har mandat i Sikkerhetsrådets resolusjon 39 (1948) og 47 (1948).

UNMOGIP hadde per 28. februar 2017 en styrke på 38 militærobservatører, støttet av 24 internasjonale sivile og 49 lokalt ansatte.

## Referanser


## Eksterne lenker
* United Nations Military Observer Group in India and Pakistan, United Nations Department of Peacekeeping Operations
David Nyborg

**David Nyborg** (født før 1595, død mellom 25. april og 17. mai 1619) var en byggmester som blant  andre arbeidet for Christian IV.

I 1610 sluttet kongen kontrakt med ham om oppførelsen av hovedbygningen på Ibstrup. 1614-15 mottok han betaling for stenhuggerarbeide på et nybyggeri ved Københavns gamle rådhus på Nytorv, og i 1615 fikk han kontrakt på murerarbeidet på kongens nye hus på Alløe (Kristianstad), samt ombygning på den nye port på Christianstads festning. I denne kongens nye by var han i flere år beskjeftiget med forskjellige større og mindre arbeider. 

13. desember 1617 sluttet kongen kontrakt med David Nyborg om oppføringen av Trefoldighetskirken i samme by, og i de følgende år var han travelt opptatt med dette store byggverk. Arkitektene var brødrene Lorenz og Hans van Steenwinckel. 

Han døde i 1619, muligvis som offer for en epidemi som herjet Christianstad. Enken, Birgitte Jørgensdatter, fikk tillatelse til å slutte kontrakt med hvem hun måtte ønske om fullførelsen av Trefoldighetskirken. Oluf Madsen ble byggmesteren som fikk være med til å avslutte byggeriet. 
 
## Referanser


## Eksterne lenker
* ''David Nyborg'' i Weilbachs kunstnerleksikon
* ''Heliga Trefaldighets kyrka'' på svenskakyrkan.se
Weißenborn (Erzgebirge)

**Weißenborn** er en landkommune (*Gemeinde*) i Erzgebirge i Landkreis Mittelsachsen i Direktionsbezirk Chemnitz i Fristaten Sachsen. Kommunen er en del av forvaltningsfellesskapet Lichtenberg og har 2&nbsp;652 innbyggere (31. desember 2009). 

Weißenborn var en kommune i Kreis Freiberg fra 1952 til 1990. Fra 1990 frem til 1. august 1994 var den innlemmet i Landkreis Freiberg, og fra 1. august 1994 i den utvidede Landkreis Freiberg. Den 1. august 2008 ble kommunen en del av Landkreis Mittelsachsen.
## Referanser


## Eksterne lenker
*
Bratsberg (etternavn)

**Bratsberg** er et etternavn som stammer fra **Berg**.

## Kjente personer med navnet Bratsberg
*Jan Petter Bratsberg, norsk billedkunstner
*Harry Morgan (født Bratsberg), amerikansk skuespiller
VM i curling for kvinner 2011

**Verdensmesterskapet i curling 2011 for damer** er det 33. VM i curling for damer gjennom tidene. Mesterskapet blir arrangert av World Curling Federation og avviklet i  Granly Hockey Arena i Esbjerg, Danmark i perioden 18. – 27. mars 2011. Danmark er VM-verter for første gang.

De tolv deltagende lagene spiller først alle-mot-alle (round robin), som gir elleve kamper til hvert lag. De fire beste lagene etter round robin-kampene går videre til et Page playoff om medaljene. 

Mesterskapet fungerer også som den første av tre kvalifikasjonsturneringer til damenes curlingturnering i de olympiske vinterleke i 2014.
Norge stilte med Linn Githmark som skip, og endte med tre seiere og åtte tap på en 10.-plass.

Sveriges Anette Norberg stjal to poeng i 10. omgang  mot  Canada i finalen og tok gull. Kina tok bronsemedaljene etter å ha slått Danmark etter en ekstra omgang i bronsefinalen.
Henriette Løvar som var vise-skip på det norske laget, ble tildelt Frances Brodie-prisen for på beste måte å ha vise curlings verdier og god sportsånd. 
## Lag

Mesterskapet har deltagelse av 12 lag: åtte fra Europa, to fra Amerika og to fra Asia/Oseania. Følgende lag er kvalifisert til sluttrunden:

:
### Spillere

## Resultater

### Grunnspill

De 12 lagene spiller en enkeltturnering alle-mot-alle, som gir 11 kamper til hvert lag. De to beste lagene i grunnspillet går videre til playoff 1/2, mens nr. 3 og 4 går videre til playoff 3/4.

### Grunnspills tabell

Tie-break kamp mellom Canada og Sveits om 4. og  siste sluttspill plass, ble vunnet av Canada med 8-6.

## Sluttspill

De fire beste lagene fra grunnspillet spilte i sluttspillet om medaljene, som ble avviklet som et Page playoff med bronsekamp.



## Eksterne lenker
* Capitol One World Women's Curling Championship 2011 
* World Curling Federation (offisiell hjemmeside) 
* WCF News – ''Esbjerg, Denmark to host 2011 Capital One World Women’s Championship'' (5. oktober 2009)
UNOGIL

**UNOGIL**, formelt **United Nations Observation Group in Lebanon**, var en militær observasjonsstyrke opprettet av FN for å overvåke situasjonen i Libanon. Mandatet ble gitt ved Sikkerhetsrådets resolusjon  128 av 11. juni 1958. UNOGIL var i aktivitet fra juni til desember 1958 og hadde i oppdrag å passe på at ikke våpen eller ulovlig personell kom inn over grensen fra Syria.

UNOGIL hadde på det meste en styrke på 591 militærobservatører. 20 land deltok i operasjonen. Generalmajor Odd Bull satt i ledergruppen for UNOGIL.

## Referanser


## Eksterne lenker
* United Nations Observation Group in Lebanon, United Nations Department of Peacekeeping Operations
Aleksandr Pokrysjkin

**Aleksandr Ivanovitsj Pokrysjkin** (1913–1985) var en russisk jagerpilot og sovjetisk offiser (luftmarskalk). Han ble utnevnt til Helt av Sovjetunionen ved tre separate anledninger, to ganger i 1943 og en gang i 1944.

Pokryshkin hadde, i tillegg til sine tre Helt av Sovjetunionen gullstjerner, blitt tildelt fire Lenin-medaljer, 4 røde banner, den røde stjerne, og han ble tildelt en rekke andre medaljer, og enkelte utenlandske ordener, slik som Army Distinguished Service Medal som han fikk fra USA.

Pokrysjkin var den store taktiker i det sovjetiske flyvåpenet under den andre verdenskrig. A.I. Pokryshkin var den nest mest effektive jagerpiloten (etter Ivan Kozhedub) blant pilotene i landene i anti-Hitler-koalisjonen i andre verdenskrig. Han fikk asteroiden 3348 Pokryshkin oppkalt etter seg.

Han skrev flere bøker om sine opplevelser under krigen, ingen av disse ser ut til å ha blitt oversatt til engelsk eller noen andre språk.

## Referanser


## Eksterne lenker
* Bilder i 16 GIAP
Neumarkt-Sankt Veit

**Neumarkt-Sankt Veit** er en historisk by ved elven Rott i regierungsbezirk Oberbayern  i den tyske delstaten Bayern, og utgjør sammen med kommunen Egglkofen Verwaltungsgemeinschaft Neumarkt-Sankt Veit.

I den østlige delen av byen ligger Kloster Sankt Veit som ble grunnlagt i år 1121 av adelsmannen Dietmar von Lungau, viet til *Sankt Veit* som på norsk heter Sankt Vitus.

## Vennskapsbyer
*  Caneva, Italia (2002)

Fil:Rathaus Neumarkt-Sankt Veit.JPG|Rådhuset
Fil:Johanneskirche Neumarkt-Sankt Veit.JPG|Johanneskirken
Fil:Ertl Neumarkt.png|Kloster Sankt Veit

## Referanser

## Eksterne lenker
* 
*  Website der Verwaltungsgemeinschaft Neumarkt-Sankt Veit
Gilbert Poirot

**Gilbert Poirot** (født 21. september 1944 i La Bresse, død 1. februar 2012) var en fransk tidligere skihopper.

Han deltok i den tysk-østerrikske hoppuka fra 1963 til 1976, med 14.-plass i 1967/68 som beste sammenlagtplassering. Hans beste plassering i enkeltrenn i Hoppuka var 10.-plass i Garmisch-Partenkirchen 1. januar 1968.

Poirot var med i VM i 1966, 1970 og 1974, med 26.-plass i normalbakken i Štrbské Pleso i 1970 som beste plassering. Han deltok i OL i 1968 og 1972, og ble nummer 10 i både normal- og storbakken i Grenoble (Autrans / Saint-Nizier) i 1968. Han ble nummer 24 i VM i skiflyging i Oberstdorf i 1973.

Han ble nummer 3 i hopprennet i Svenska Skidspelen i Falun i 1969.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Gilbert Poirot  (besøkt 27. februar 2011)
* Svenska Skidspelen: Pristagare i Svenska Skidspelen 

## Eksterne lenker
*
UNYOM

**UNYOM**, formelt **United Nations Yemen Observation Mission**, var en militær observasjonsstyrke opprettet av FN for å påse at avtalen mellom Saudi-Arabia og Egypt om tilbaketrekning fra borgerkrigen i Nord-Jemen ble overholdt. Styrken var i aktivitet fra juli 1963 til september 1964. Mandatet ble gitt i Sikkerhetsrådets resolusjon 179.

UNYOM hadde på det meste en styrke på 189 offiserer fra elleve land, deriblant Norge.

## Referanser


## Eksterne lenker
* United Nations Yemen Observation Mission, United Nations, Department of Peacekeeping Operations
Vitus

**Sankt Vitus** (født ca. 290, død 303) er en kristen helgen som led martyrdøden som følge av keiser Diokletians forfølgelse av kristne. Han var en av nødhjelperne og skulle være særlig god til å hjelpe barn og unge  mot epilepsi og kramper. På grunn av dette, samt den senmiddelalderlige tyske skikken å danse foran statuen av ham, har nervelidelsen sanktveitsdans navn etter ham.

Sankt Vitus' dag, 15. juni, er en katolsk og ortodoks helgendag. 

## Se også
* Sankt Veits-danserne

## Referanser


## Eksterne lenker
*
Paavo Maunu

**Paavo Maunu** er en finsk tidligere skihopper. Han deltok i den tysk-østerrikske hoppuka i 1966/67 og 1974/75, og ble nummer 41 og 27 sammenlagt. Hans beste plassering i enkeltrenn i Hoppuka var 8.-plass i Oberstdorf 29. desember 1974.

Maunu ble nummer 37 i normalbakken i VM i Falun i 1974. Han ble nummer 3 i hopprennet i Svenska Skidspelen i Falun i 1968.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Svenska Skidspelen: Pristagare i Svenska Skidspelen 

## Eksterne lenker
*
Tibet (bok)

***Tibet*** er en bok i Bokklubbens serie Verdens Hellige Skrifter, redigert av Per Kværne og utgitt i 2005. Boken inneholder tekster fra tibetansk buddhisme, bøn og noen andre mytiske tekster fra Tibets historie.

Tibetansk buddhisme er en retning innenfor mahayanabuddhismen. Den er kjent for et omfattende klostervesen og er basert på en kombinasjon av mahayana- og vajrayanaelementer. Tibetansk buddhisme utviklet på 700- og 800-tallet i løpet av forskjellige oversettelsesperioder av mahayana- og vajrayanatekster fra India. Import av buddhistisk kultur og tro skjedde samtidig med framveksten av en fastere statsdannelse i Tibet, og behovet for å utvikle en stedegen skriftkultur.

Bøn var den opprinnelige religionen i Tibet, før buddhismen ble innført på 700-tallet. Religionen samsvarer i vår tid i uttrykk og innhold med tibetansk buddhisme, men dens tilhengere, som kalles *bonpo*, oppfatter seg som representanter for en religiøs tradisjon som er eldre enn buddhismen.

## Innhold
* Tre korte tekster fra en før-buddhistisk kultur, ca 600-800-tallet, blant annet om landets første konge: Nyatri Tsenpo
* Utdrag fra *[[Zermig]]*, en tekst fra 1000-tallet som forteller om bøns grunnlegger Tönpa Shenrap
* Tekstene *Kongedynastiets klare speil* og *Den forkynte åpenbaring* som gir en mytisk-teologiske skildring av oppkomsten av det tibetanske kongedømmet, sett fra hhv et buddhistisk og et bøn-synspunkt
* En profeti av Thubten Gyatso (*bildet*), den 13. Dalai Lama, som av ettertiden tolkes som et varsel om kommunist-Kinas strenge politikk overfor Tibet
* Tre påkallelser av bøn-guddommer, med bønn om hjelp. Slike folkelige påkallelser finnes i flere buddhistiske kulturer i Asia.
* Utdrag fra *[[Gesareposet]]*, et mytisk-religiøst epos om kong Gesar av Ling
* De to tekstene *Den store fullendelse* og *Innføringen i den høyeste sannhet*, som begge er hentet fra den kontemplative dzogchentradisjonen i bøn.
* Utdrag fra *[[Bardo Tödröl]]* (*Den tibetanske dødeboken*). 
* Tekster tilskrevet dikterhelgenen Milarepa (1040–1123)

## Bibliografi
* *Tibet*. Utvalg, oversettelse og innledende essay av Per Kværne. Bokklubben, 2005. XLVIII, 235 s. (Verdens hellige skrifter; 34). ISBN 978-82-525-6003-9; ISBN 82-525-6003-2
Richard C. Mulligan

**Richard C. Mulligan** (født 1954) er amerikansk molekylærbiolog og professor innen genetikk ved Harvard Medical School, og direktør for Harvard Gene Therapy Initiative. Han er i tillegg direktør for Enzon Pharmaceuticals, Inc, og Biogen Idec, Inc. Han ble i 1981 tildelt MacArthur Fellows Program. Han ble tildelt Searle Scholar i 1983.

## Referanser
UNSF

**UNSF**, formelt **United Nations Security Force in West New Guinea**, var en fredsbevarende FN-styrke opprettet i oktober 1962 av FN for å sikre fred i den tidligere nederlandske kolonien Vest-Papua ved overleveringen av området til Indonesia. I overgangen ble området styrt av United Nations Temporary Executive Authority (UNTEA). UNSF var i aktivitet fra 3. oktober 1962 til 30. april 1963.

UNSF var sammensatt av en styrke på 1500 infanterister og 76 flysoldater fra Pakistan, Canada og USA. Forut etableringen av UNSF var det fra august 1962 utstasjonert en gruppe internasjonale militærobservatører fra andre land. 

## Referanser


## Eksterne lenker
* United Nations Security Force in West New Guinea, United Nations, Department of Peacekeeping Operations
Paths, Prints

***Paths, Prints*** er et musikkalbum av Jan Garbarek, utgitt i 1981. Det ble innspilt i desember 1980 i Talent Studio i Oslo under teknisk ledelse av Jan Erik Kongshaug.

## Sporliste
Alle sporene er komponert av Jan Garbarek.

# «The Path»
# «Footprints»
# «Kite Dance»
# «To B.E.» († '80)
# «The Move»
# «Arc»
# «Considering the Snail»
# «Still»

## Musikere
* Jan Garbarek – tenorsaksofon, sopransaksofon, trefløyter, rytmeinstrumenter
* Bill Frisell – gitar
* Eberhard Weber – bass
* Jon Christensen – slagverk, rytmeinstrumenter

## Eksterne lenker
*
Krets

**Krets** er et uttrykk som beskriver en sirkel, som i utgangspunktet har til hensikt å *ta vare på*, *verne om* eller *beskytte* noe eller noen.

Uttrykket kan også beskrive et lukket system, for eksempel et kretsløp (strømkrets, bremsekrets, elektronisk eller integrert krets osv.) eller lignende. Likeledes kan uttrykket beskrive en gruppe mennesker, for eksempel en familiekrets, vennekrets, omgangskrets eller lignende. Krets brukes også til å beskrive mange typer administrative enheter, eksempelvis et virksomhetsområde eller et avgrenset område (skolekrets, valgkrets, idrettskrets, speiderkrets) eller lignende.
UNIPOM

**UNIPOM**, formelt **United Nations India-Pakistan Observation Mission**, var en militær observasjonsstyrke opprettet av FN for å overvåke våpenhvilen på grensen mellom India og Pakistan etter at de to landene hadde vært i krig. Mandatet ble gitt i Sikkerhetsrådets resolusjon 211 av 20. september 1965. Operasjonen var aktiv fra september 1965 til mars 1966.

UNIPOM påså at India og Pakistan trakk sine styrker tilbake til stillingene fra 5. august 1965. Da dette var fullført, ble operasjonen avviklet. To hovedkvarter ble etablert, det ene i Amritsar i India, det andre i Lahore i Pakistan. UNIPOMs område dekket ikke Kashmir, der FN allerede hadde en egen observasjonsstyrke, UNMOGIP.

På det meste hadde UNIPOM en styrke på 96 militærobservatører, støttet av en sivil stab av internasjonalt og lokalt personell. I alt 19 land bidro med personell, deriblant Norge.

## Referanser


## Eksterne lenker
* UNIPOM, United Nations, Department of Peacekeeping Operations
Nyatri Tsenpo

**Nyatri Tsenpo** (wylie: *gNya'-khri bTsan-po*; tibetansk pinyin: *Nyachi Zanbo*) skal, i henhold til mytene, ha vært Tibets første konge, fra det såkalte «Yarlung-dynastiet». Han skal ha regjert fra 127 f.Kr.. 

Ifølge bønpo-tradisjonen som er nedskrevet i Dunhuangmanuskriptene var Nyatri Tsenpo Tibets første konge og grunnleggeren av den tibetanske nasjonen. 

## Legenden
Myten beskriver at at kongen var av guddommelig herkomst, nedsenket på jorden til det hellige fjellet Lhari Gyangdo i Yarlungdalen. Han hadde følge av to prester. Den ene holdt en tromme og den andre en flat bjelle, to sentrale bøn-symboler. Buddhist-tradisjonen forkaster denne myten, og lærer at Nyatri Tsenpo var en indisk prins, født i India av Śākya-klanen som også Siddharta Gautama tilhørte. Når han skulle uttrykke seg overfor de innfødte uten å kjenne språket, løftet han sin høyre hånd og pekte mot himmelen på spørsmålet om hvor han kom fra. De tolket det til at han kom fra himmelen og tok ham til konge.

På grunn av spesielle fysiske trekk, som med svømmehud mellom fingrene og øyelokk som lukket seg nedenfra, ble han tatt i mot blant tibetanerne som en gud, som de tok på sine skuldre for å krone ham til konge. Dette er uttrykt gjennom navnet han fikk: *hersker* (Tsenpo) *tronet av nakken* (nyatri).

Etter bøn-tradisjonen ble Tibets eldst bygning, Yumbulagang, reist av kong Nyatri Tsenpo.

Året for troningen markerer det første året i den tibetanske kalenderen. Nyttårsfeiringen losar er dermed til ære for Tibets første konge.

Ifølge Tibets mytiske historie var de første kongene udødelige, forbundet med himlene av en tråd som de kunne bruke til å stige opp igjen når de avsluttet sitt opphold på jorden. Den ordningen tok slutt med kongen Drigum Tsenpo. Da han kom i konflikt med sin hestepasser Lo-ngam ble tråden til himmelen kuttet i kamp, og kongen døde. Han ble dermed den første kongen som etterlot et lik som kunne bli begravet.

## Referanser